NPPG สตอรี่ตบเม่า (อีกละ).!?
เป็นที่ข้องใจว่าบริษัท เอ็นพีพีจี (ประเทศไทย) จำกัด (มหาชน) หรือ NPPG ที่ไม่เคยเห็นกำไรช่วง 5 ปีที่ผ่านมา ที่สำคัญโครงสร้างธุรกิจที่จับต้นชนปลายไม่ถูก..!!?
27 ส.ค. 2561

แฉทุกวันทันเกมหุ้น
เป็นที่ข้องใจว่าบริษัท เอ็นพีพีจี (ประเทศไทย) จำกัด (มหาชน) หรือ NPPG ที่ไม่เคยเห็นกำไรช่วง 5 ปีที่ผ่านมา ที่สำคัญโครงสร้างธุรกิจที่จับต้นชนปลายไม่ถูก..!!?
แต่กลับได้รับความไว้วางใจจากธนาคารใหญ่แห่งหนึ่ง ให้ความเอื้อเฟื้อด้านเงินทุนเพื่อเข้าซื้อแฟรนไชส์แบรนด์ Dean &amp; DeLuca (แบรนด์อาหารและเครื่องดื่มกูร์เมต์ไอคอนจากนิวยอร์ก) จากบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ที่ต้องตัดสินใจ “ตัดเนื้อร้ายทิ้ง” เพื่อประคองชีวิตไว้.!!
จากงบการเงิน NPPG ช่วงครึ่งแรกปี 2561 ขาดทุนสุทธิ 82 ล้านบาท จากรายได้แค่ 581 ล้านบาท ขาดทุนสะสม 561 ล้านบาท ส่วนต่ำมูลค่าหุ้น 17 ล้านบาท หนี้สินรวมเกือบ 600 ล้านบาท ตัวเลขพวกนี้มัน “รอดหู รอดตา” ฝ่ายบริหารความเสี่ยงของแบงก์ใหญ่ที่ว่า..ได้อย่างไร.!?
จึงมีข้อกังขาทันทีว่า “แบงก์หลับหูหลับตา” ปล่อยเงินกู้ได้อย่างไร..หรือหลังฉากดีลนี้ มันมี “วิศวกรรมการเงิน” อะไรซ่อนอยู่หรือไม่
ยิ่งไปดูเนื้อแท้ NPPG ยิ่งตกใจ..!? เมื่อมี “บิ๊กส.” นั่งถ่างขา เป็นผู้ถือหุ้นใหญ่และนั่งชักใยอยู่หลังม่าน ยิ่งทำให้นักลงทุนเสียวสันหลังวาบ..!! เข้าไปอีก ด้วยชื่อเสียง “บิ๊กส.” ที่เหม็นโฉ่ทั้งตลาด จนกลายเป็นบุคคลต้องห้ามจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กรณีอินไซเดอร์เทรดดิ้งหุ้น NPP (ปัจจุบันคือ NPPG) ช่วงปี 2560 ที่ผ่านมา
ที่สำคัญมีการสร้างสตอรี่หุ้น NPPG ด้วยการซื้อกิจการโน้น..โอนกิจการนั้น เข้ามาในพอร์ตการลงทุน NPPG เพื่อจูงใจนักลงทุนทุกวิถีทางให้เข้ามาติดกับ..จากนั้นก็เทขายหุ้นฟันกำไรเข้ากระเป๋ากางเกงกันไป..แต่สุดท้ายแล้วไง.!! NPPG ขาดทุนบักโกรกเช่นเดิม
แล้วกรณี..จะเชื่อได้อย่างไรว่าทำแล้วมีกำไร..เพียงพอจ่ายดอกเบี้ยหรือไม่..!?
ข้อมูลเหล่านี้..แบงก์ใหญ่ที่ว่า..จะบอกไม่รู้ไม่เห็น..ไม่ได้..นอกเสียจาก “แกล้งยืนหลับ” ปล่อยให้ผ่าน ๆ กันไป.!!?
หรือว่า..ขบวนการเคลื่อนย้ายแฟรนไชส์แบรนด์ Dean &amp; DeLuca จากมือ PACE ถึงมือ NPPG อดคิดไม่ได้ว่า..นี่คือการจงใจสร้าง “ประติมากรรมทางการเงิน” ของแบงก์เอง เพื่อให้ PACE รอด (เจ้าหนี้รอด)…และเติมสตอรี่ (หลอก) ใหม่ให้ NPPG เพื่อหลอกตบเม่าอีกครั้ง..ใช่ป่ะ..!??
นึกไม่ออกเลยว่า NPPG ที่แทบเอาตัวไม่รอด..จะมากอด Dean &amp; DeLuca ไว้ในอกอีก..สุดท้ายจะช่วยพากันขึ้นฝั่ง..หรือกอดคอกันจมน้ำ (อีก)..แต่นักลงทุนลอยคอ..รอวันจมกันได้เลย..ไม่เชื่อลองดู..!!??
….อิ อิ อิ…
 
ที่มา : ตลาดหลักทรัพย์แห่งประเทศไทย(ตลท.)